ПРОТОКОЛ

гр. ЛЕВСКИ, _28.05. 2008 г.
Левченски районен съд в публичното съдебно заседание на   двадесет и осми май_ 2008 г.  в състав:

	  	Председател:  СТОЙКА МАНОЛОВА
			       Съдебни заседатели: Анка Грозданова
		 	          		        Еросалим Желязков

при участието на секретаря _Ваня Димитрова и прокурора _Рени Кирилова сложи за разглеждане _ч.н.д._ №_20084410200137 докладвано от съдия _Манолова.
На именното повикване в _14.00_ часа се явиха:
ОСЪДЕНИЯТ П.П. – нередовно призован – не се явява.
ЯВЯВА СЕ определеният за служебен защитник адв. М.
ЗА РП ЛЕВСКИ – явява се районен прокурор Рени Кирилова.
			ПО ДАВАНЕ ХОД НА ДЕЛОТО:

	НАЗНАЧАВА на служебен защитник на осъдения П.П. определеният от ПАК на основание чл.94, ал.1, т.8 от НПК – адв. М..
АДВ.М. – запозната съм с делото, желая да поема защитата.

ПРОКУРОРЪТ – да се даде ход.
АДВ.М. – да се даде ход.
	Съдът

ОПРЕДЕЛИ:
ДАВА ХОД НА ДЕЛОТО:

СНЕ САМОЛИЧНОСТТА НА ОСЪДЕНИЯ:
П.П. - роден на * г. в гр.Б. С., обл. В., с постоянен адрес с. Б., общ. Б. С. обл. В., *, ЕГН *

	На страните се разясняват правата по чл. 274 и чл. 275 от НПК

ПРОКУРОРЪТ – не правя отводи, нямам искания.
АДВ.М. – не правя отводи.
	Съдът
ОПРЕДЕЛИ:
			ОТКРИВА СЪДЕБНОТО СЛЕДСТВИЕ:

ПРОКУРОРЪТ - Поддържам направеното предложение. Нови доказателства няма да соча. Да се приключи съдебното следствие.
АДВ.М. – да се приключи.
	Съдът
ОПРЕДЕЛИ:

	ПРИЕМА представената справка за съдимост и копия от бюлетини, както и справка от затвора за изтърпяно наказание.
 	ПО ПРИКЛЮЧВАНЕ НА СЪДЕБНОТО СЛЕДСТВИЕ:

ПРОКУРОРЪТ – да се приключи.
АДВ.М. – да се приключи.
Съдът

ОПРЕДЕЛИ:
ПРИКЛЮЧВА СЪДЕБНОТО СЛЕДСТВИЕ
        ДАВА ХОД ЗА ПРЕНИЯ МЕЖДУ СТРАНИТЕ

ПРОКУРОРЪТ – поддържам искането на РП-Левски. Видно от присъдите по н.о.х.д. №574/2007 по описа на ЛРС, по н.о.х.д. №212/2005 г. по описана РС – Червен бряг, н.д.о.х. № 3486/2006 г. по описа на РС – Русе, престъпленията за които е осъден П.П. са извършени при условията на реална съвкупност, т.е. преди да има влязла в сила присъда за която и да е от тях. По отношение на П. следва да се определи едно общо най - тежкото наказание по чл.25 – 23 от НК, а именно присъдата по н.д.о.х.№ 574/2007 на ЛРС от една година и два месеца лишаване от свобода. 
С оглед многократните осъждания на П. моля да постанови на основание чл.24 от НК увеличаване на така определеното общо  най - тежко наказание с четири месеца, като следва да се приспадне времето, което е изтърпяно от наказанието по н.д.о.х.№3486/2006 г. и по н.д.о.х. №574/2007 г. към 19.03.2008 г., съгласно справка на н-к Затвора – Плевен, а именно една година два месеца и два дни, тъй като към 19.03.2008 г. Окръжна прокуратура - Плевен е постановила прекъсване изпълнението на изтърпяване на наказанието по н.д.о.х.№ 574/2007 г. за срок от три месеца.
	На основание чл.23 от НК следва да се присъедини и наказанието глоба към така определеното общо наказание.

АДВ.М.  - считам, че са налице основанията за приложение статута на кумулацията, като следва да бъде определено едно общо най - тежко наказание, тъй като деянията са извършени преди да има влязла в сила присъда по отношение на което и да е от тях. Следва да бъде приспаднато изтърпяното наказание, но не споделям за основателно искането за приложение на чл.24 от НК, още по - малко с този искан 4 - месечен срок, което очевидно се иска с цел да се укрият тия два дни. Считам, че не следва да бъде увеличавано определеното общо наказание. Моля в този смисъл да се произнесете, като са основателни всички искания с изключение на искането за приложение на чл.24 от НК.
ПРАВО НА ЗАЩИТА НА ОСЪДЕНИЯ - 
ПОСЛЕДНА ДУМА НА ОСЪДЕНИЯ .

Съдът счете делото за изяснено и обяви, че ще се произнесе с определение след съвещание.
	Съдът се оттегли на съвещание.

След съвещание съдът, като прецени направеното от РП Левски предложение за определяне на едно общо наказание по отношение на П.П., и молбата от същия, счита че предложението и молбата са основателни. Налице са условията за приложение разпоредбите на чл.25, ал.1, във вр. чл.23 от НК, тъй като П. е осъден както следва:
          1. с присъда № 37/22.02.2008 г., постановена по н.д.о.х. №20074410200574 по описа на РС гр. Левски, влязла в законна сила на 10.03.2008 г. за деяние, извършено на 15.02.2006 г., П. е осъден  на една година и два месеца лишаване от свобода при първоначален строг режим, за престъпление по чл. 196, ал.1, във вр. с чл. 195, ал.1, т.3, във вр. с чл.194, ал.1, във вр. с чл. 20, ал.2, във вр. с чл.18, във вр.с чл. 29, ал.1, б.”а” и „б”, във  вр. с чл. 55, ал.1, т.1 от НК.
	2. с присъда №378/26.10.2006 г., постановена по н.д.о.х. №212/2005 г. по описа на РС гр.Червен бряг, влязла в законна сила на 11.11.2006 г. за деяние, извършено на 29.01.2000 г., П. е осъден на глоба в размер на 700 лв., за престъпление по чл. 143, ал.1 от НК, във вр. с чл. 373, ал.2 от НПК, във вр. с чл. 2, ал.2 от НК.
	3. със споразумение №9/22.01.2007 г., постановено по н.д.о.х. №3486/2006 г. по описа на РС гр.Русе, влязло в законна сила на 22.01.2007 г. за деяние, извършено на  09/10.02.2006 г., П. е осъден на една година лишаване от свобода при строг режим на изтърпяване, за престъпление по чл. 196, ал.1, т.2, във вр. с чл. 195, ал.1, във вр. с чл. 55, ал.1, т.1 от НК.
	На основание чл. 59, ал.1 от НК приспада времето, през което П.П. е бил задържан под стража.
	Деянията по цитираните присъди са извършени, преди да има влязла в сила присъда за което и да е от тях. 
	Предвид изложеното, следва по отношение на осъдения П. П. да  бъде определено едно общо наказание – от така наложените му, най-тежкото от тях, а именно – една година и два месеца лишаване от свобода, при първоначален строг режим на изтърпяване на наказанието.
	Следва на основание чл. 23, ал.3 от НК към така определеното общо наказание да се присъедини наложеното наказание глоба в размер на 700 лв. по присъда по н.д.о.х. №212/2005 г. на РС Червен бряг.
	Съдът съобрази, че наложените наказания по н.д.о.х. №20074410200574 по описа на РС Левски и по н.д.о.х. №3486/2006 г. по описа на РС Русе са от един и същ вид – лишаване от свобода. Като взе предвид обществената опасност на дееца, обстоятелството, че е осъден за престъпления извършени при условията на опасен рецидив, многократните осъждания на дееца, счита, че са налице основанията за приложение разпоредбата на чл. 24 от НК и така определеното общо наказание да бъде увеличено с четири месеца.
	Следва да бъде приспаднато времето, през което П. П. е бил задържан под стража като мярка за неотклонение, както и изтърпяното до този момент наказание лишаване от свобода по цитираните присъди.
	Предвид изложеното, съдът
ОПРЕДЕЛИ:

	НА ОСНОВАНИЕ чл.25, ал.1, вр. чл.23, ал.1 от НК НАЛАГА по отношение на  П.П. от с. Б., общ. Б. С. обл. В., ЕГН *, едно общо наказание по присъдите по н.д.о.х. №20074410200574 по описа на РС Левски, по н.д.о.х. №212/2005 г. по описа на РС Червен бряг  и по н.д.о.х. №3486/2006 г. по описа на РС Русе, най-тежкото от така определените, а именно   – 	ЕДНА ГОДИНА И ДВА МЕСЕЦА ЛИШАВАНЕ ОТ СВОБОДА  при първоначален СТРОГ РЕЖИМ.
	На основание чл. 23, ал.3 от НК присъединява към така определеното общо наказание наложеното с присъда по н.д.о.х. №212/2005 г. по описа на РС Червен бряг наказание глоба в размер на 700 лв. 
На основание чл. 24 от НК УВЕЛИЧАВА така определеното общо наказание с ЧЕТИРИ МЕСЕЦА ЛИШАВАНЕ ОТ СВОБОДА.
	ОПРЕДЕЛЯ СТРОГ режим на изтърпяване на наказанието.
	НА ОСНОВАНИЕ чл.25, ал.2 от НК ПРИСПАДА времето, през което П.П. е бил задържан под стража като мярка за неотклонение, както и изтърпяното до този момент наказание лишаване от свобода по цитираните присъди.
	ОПРЕДЕЛЕНИЕТО подлежи на обжалване и протест пред ПОС в 15-дневен срок от днес.
Протоколът написан в с. з. и приключи в 14.30 часа.
 
СЕКРЕТАР:                                  ПРЕДСЕДАТЕЛ:			      

СЪДЕБНИ ЗАСЕДАТЕЛИ:1.				2.